Haláltáborokban talált hegedűket restaurál egy izraeli hangszerkészítő | Euronews
Azt mindenki tudja, hogy hányan vesztek oda a második világháborúban és a náci haláltáborokban. A holokausztnak azonban voltak túlélői is. Nem csak emberek, hanem fontos személyes tárgyak, amelyek megőrizték az áldozatok emlékeit. Ilyenek voltak azok a hegedűk, amelyeket egy izraeli hangszer készítő összegyűjtött és felújított, hogy aztán személyesen adja át a német filharmonikusoknak drezdai koncertjük előtt.
Amnon Weinstein Tel-avivi műhelyébe szinte naponta érkeznek olyan száz éves hangszerek, amelyekbe új életet kell lehelnie. Az egyikbe például egy horogkeresztet rajzoltak és 1936-ban azt írták, hogy ,,Heil Hitler".
A zsidó kultúrában és így a klezmer zenében is rendkívül fontos szerepet játszanak a hegedűk. Sok esetben a nácik megengedték, hogy a deportáltak magukkal vigyék hangszereiket, hogy szórakoztathassák egymást a koncentrációs táborokban. Így ezek a kopott fadarabok igazából időkapszulák a történelem legsötétebb korszakából.